tomron87/hebrew-wikipedia-sentences-corpus huggingface dataset:
כאשר אל טועה טעות נחרצת או נכשל בגדול היא אומרת: "ילדים, תודו לאבא שלכם" והם עונים בציניות "תודה אבא".
היא תמיד נועלת נעלי עקב גבוהות מאוד שגורמות לה להליכה מצועצעת (היא תמיד מענטזת בצעדיה), ולרוב היא לובשת חולצות מנומרות ועליהן חגורה גדולה וצמודה.
קלי באנדי (כריסטינה אפלגייט): הבת הבכורה במשפחת באנדי, המכונה "פאמפקין" (דלעת) על ידי אביה, היא בלונדינית ומתוארת כטיפשה ומופקרת.
חלק ניכר מההומור של התוכנית מוקדש לטיפשותה של קלי.
תחומי העניין שלה הם בנים, מי חמצן לשיער ושיחות טלפון.
היא לועגת רבות לאחיה באד על חוסר מזלו עם המין הנשי.
היא הפתיעה את משפחתה כשסיימה תיכון, ולאחר מכן עבדה כמלצרית וכדוגמנית, והתפרסמה מעט כשעבדה בפרסומת לקוטל חרקים.
היא נמשכת לטיפוסים מפוקפקים, ולעיתים קרובות מביאה הביתה אופנוען או פאנקיסט.
הבדיחות העיקריות הקשורות לקלי נוגעות לאי ידיעתה לקרוא ולכתוב.
אף על פי שסיימה את התיכון היא נעזרת בפגי או בבאד כאשר היא צריכה לקרוא משהו.
האנאלפביתיות שלה גרמה לפיטוריה מתפקיד של חזאית מזג האוויר.
היא נוהגת ללבוש חצאיות מיני קצרצרות מעור, או מגפיים גבוהים וחולצות ושמלות בעלות מחשוף גדול.
כשהיא הייתה ילדה קטנה היא הייתה חכמה מאוד, אולם פעם אחת כשכל בני המשפחה נסעו בדודג' הם נכנסו בעץ, ראשה נחבט וכך היא איבדה חלק ניכר מהאינטליגנציה שלה.
למרבה הפלא, היא חכמה יותר מאביה (בדברים מסוימים ושוליים בדרך כלל) המרבה ללעוג על אווילותה, שכן היא מצליחה להרכיב שולחן עבודה בשיטת "עשה זאת בעצמך" טוב יותר ממנו.
היא אינה יודעת דברים בסיסים כמו מספר הימים בחודשי השנה, וביומנה שבאד הקריא בפני כל חבריה היא מציינת תאריכים פיקטיביים כגון 40 במאי, או 60 ביוני.
באדריק "באד" באנדי (דייוויד פאוסטינו): הבן השני במשפחה.
באד נחשב כחכם של המשפחה, סבור שהוא סקסי - אולם בנות רבות מוכיחות לו את ההפך.
הוא נוחל כישלונות חוזרים ונשנים עם בנות המין השני, על אף שלעיתים מתמזל מזלו להשיג סטוצים, בין השאר עם ארוסתו של בן דודו.
הוא הצליח להשיג מעט הצלחה עם נשים באמצעות אלטר-אגו בשם "גראנדמאסטר בי", ראפר שסימן הזיהוי שלו הוא כובע הפוך.
הוא מעליב רבות את קלי על טיפשותה.
על אף הרקע שלו ממשפחת באנדי, באד סיים את לימודיו בתיכון בהצטיינות ואף החל ללמוד בקולג'.
הוא גם משמש כסוכן של קלי, ונוטל 75% מהכנסותיה כדוגמנית.
הוא מציצן שכל הזמן מחפש לראות נשים עירומות, והוא אפילו מוכן להציץ לשכנה מרסי דארסי אף על פי שהיא "שטוחה".
יש לו בובות מתנפחות ועל כך הוא נעקץ רבות, במיוחד על ידי קלי.
בני המשפחה לא מוכנים להתקרב למיטה שלו או יותר נכון למצעים שלו כי הם יודעים שהם תמיד רטובים.
המילים הראשונות שלו נאמרו בחג המולד והן היו "פלייבוי ציצים, ציצים פלייבוי".
כדי להשיג קרבה לבחורות הוא מוכן לעשות הכל, כולל קפיצה ממטוס, התנדבות להיות מטרה ליורה בחץ וקשת, השתתפות בקטטות עם שרירנים הגדולים ממנו (המתאבק "קינג קונג בנדי" בתפקיד עצמו) ועוד.
את קולו תרם הקומיקאי צ'יץ' מארין, והוא נשמע לעיתים ב"ווֹיס-אובר", המספר לקהל את מחשבותיו.
הוא אינו אוהב או מעריך את אף אחד מבני המשפחה, ובדומה לבאד הוא תמיד מחפש כלבה כדי להזדווג איתה.
הוא מת בשלב מסוים של הסדרה (הוא הגיע לגיל מופלג) כדי לאפשר לכלב ששיחק אותו לפרוש, ומיד חזר בגלגול נשמות כלאקי.
לאקי: הכלב של המשפחה לאחר באק.
הוא בעצם גלגול של נשמתו של באק, אולם אף אחד מבני המשפחה אינו יודע זאת.
את קולו מדבב קים וייסקופף.
סבן ("שבע"): בן של בני דודה של פגי, שאומץ על ידי המשפחה בעונה 7, לאחר שהוריו הלכו "לקנות סיגריות" ולא חזרו.
הוא ילד קטן ומרושע שמתעלל באל בדרכים ערמומיות.
הוא התחבב על פג אבל לא על שאר המשפחה.
היה דמות מאוד לא פופולרית, ולכן נעלם מהסדרה ללא שום הסבר.
התייחסות הומוריסטית לכך הופיעה בעונה השמינית, כשתמונתו נראתה על קרטון חלב עם הכתובת "האם ראיתם אותי?".
מרסי רודס-דארסי (אמנדה בירס): חברתה הטובה של פגי והשכנה בבית הסמוך לבית באנדי.
עובדת כבנקאית, עם השקפות רפובליקניות ופמיניסטיות.
היא מחשיבה את עצמה כנעלית מעל רמתם של בני משפחת באנדי, אולם רבות "שוקעת" לרמתם.
אל מעליב אותה רבות בכך שהוא טוען שהיא דומה לתרנגולת (מפני כשמרסי צועקת על מישהו לפעמים היא נראית כמו תרנגולת מקרקרת) או לילד קטן (מפני שמרסי נמוכה ושטוחת חזה - כמו ילד קטן).
באחד הפרקים שיחקה אמנדה בירס את מנדי, בת דודה לסבית של מרסי, כאנלוגיה לכך שהיא עצמה לסבית בחיים האמיתיים.
בתחילה הייתה נשואה לסטיב אך אחר שעזב אותה בפתאומיות ולאחר עונה היא התחתנה בטעות לאחר ליל שיכרות עם ג'פרסון.
סטיב רודס (דייוויד גאריסון): בעלה הראשון של מרסי.
עבד כבנקאי באותו בנק עם מרסי, אך במשרה נמוכה ממנה.
באמצע העונה הרביעית (פרק 16) עזב את הסדרה, לאחר שהשחקן החליט שאינו רוצה להיות מחויב לסיטקום שבועי.
סטיב, הדמות שלו, עזב את מרסי כדי להפוך להיות יערן.
הוא חזר להתארח בסדרה בעוד ארבעה פרקים נוספים, שבאחד מהם הוא עובד כדיקן בקולג' של באד ובאחר מתגלה כנהג לימוזינה.
ג'פרסון דארסי (טד מק'גינלי): בעלה השני של מרסי.
הוא מעין ג'יגולו עצלן שהתחתן עם מרסי בשביל הכסף.
מרסי, שקיבלה את שם המשפחה שלו, אמרה שזהו שם של דמות מצוירת (עקב החריזה מרסי-דארסי).
חבר קרוב של אל, דבר שמרגיז את מרסי.
טוען שהיה סוכן של ה-CIA, ופוטר משום שהתחבר עם דיקטטור בו היה אמור להתנקש.
לפני הגעתה של הדמות לתוכנית, ג'פרסון ישב בכלא בשל מסחר בקרקע מזוהמת שאינה מאפשרת מגורים, קרקע שאותה אל רכש באחד מן הפרקים.
השחקן טד מק'גינלי הופיע בתור בעלה של פג בפרק המציג עולם שבו אל אינו קיים.
דארסי חבר באגודת "נו מא'אם".
והוא אובססיבי להופעתו החיצונית, בעיקר לשיער שלו.
וינסנט "ויני" ורדוצ'י (מאט לה-בלאנק) - בנו של צ'רלי וחבר של קלי היוצא איתה.
בדומה לה, גם הוא נאה למראה מחד ולא חכם מאידך, ומחפש עבודות ללא הצלחה.
ויני הוא הדמות הראשית של הספין-אוף "Top of the Heap".
צ'ארלי ורדוצ'י (ג'וזף בולוניה) - אביו הגרוש של ויני.
אדם עצלן ולא ישר שגנב בעבר מצית מאמה של פגי, המחפש לבנו עבודות ללא הצלחה.
לצד ויני הוא הדמות הראשית של הספין-אוף "Top of the Heap".
גריף (הרולד סילבסטר): חבר של אל ושותפו לעבודה בחנות הנעליים וחבר באגודת "נו מא'אם".
גרוש מאשתו אשר הפסיד לה את כל רכושו.
בל) - חבר שמנמן ולא חכם באגודת "נו מא'אם".
נחשב לאיש התיקון בחבורה ועובד כשוחט.
אייק (טום מק'קלייסר): חבר שמנמן באגודת "נו מא'אם".
נוטה לשתות הרבה בירות ובדומה לאל חושש מאוד מיחסי מין עם אשתו.
השוטר דן (דן טוליס ג'וניור): חבר של אל, המשלב בין עבודתו כשומר-חוק לבין חברותו באגודת "נו מא'אם", אף שהוא מודה שהוא שוטר מושחת.
מירנדה וראקרוס דה לה הויה קרדינל (תרזה פרנטה): כתבת החדשות ההיספנית המקומית.
אומרת את שמה המלא והארוך בכל פעם שהיא מציגה את עצמה.
משחק גרסה פארודית של עצמו בעודו נחשב בידי אל וחבריו ל"זכר הפמיניסטי" ובהמשך נתפס בידיהם כבן ערובה.
הזוג וונקר: הוריה של פגי המתגוררים במחוז וונקר.
אמה של פגי לעולם אינה נראית (על אף שהיא התגוררה בבית המשפחה תקופה מסוימת, רק קולה נשמע בידי קת'לין פרימן).
אביה, אפרים וונקר התארח בגילום השחקן טים קונווי.
הבדיחות על אמה של פגי מתבססות בעיקר על משקלה העצום ואל באנדי היה נוהג להפחיד את חבריו על ידי הצגת התמונה שלה בפניהם.
אמה של פג עסקה בשיחות ארוטיות במשך זמן מה כשהשתמשה בכינוי "חמאה" בקולה של ג'ניפר מרטין.
גארי (ג'נט קרול): בעלת חנות הנעליים שאל עובד בה.
סולדת מאל ומנסה להתנקם בו, בין השאר בידי פיטוריו או יציאה עם בנו.
לוק ונטורה (ריץ' שידנר): עבד לצד אל בחנות הנעליים בעונה הראשונה.
רווק נהנתן המבלה עם בחורות יפות ובז לחיי נישואין.
הוא מוזכר בעונה 9 לאחר שעבר לחנות נעליים אחרת ומאז אל כועס עליו.
מ-2003 יצאה הסדרה ב-DVD עד לעונה האחרונה.
העונה הראשונה יצאה ב-28 באוקטובר 2003, העונה השנייה ב-16 במרץ 2004, והעונה השלישית ב-25 בינואר 2005. אחרי יציאתן של העונות הראשונות, חל עיכוב קטן ביציאת העונות הבאות בשל בעיה שנגעה לזכויות של שיר הפתיחה, אז שיר הפתיחה שונה לגרסה מעט שונה.
העונה הרביעית יצאה ב-30 באוגוסט 2005, העונה החמישית ב-20 ביוני 2006, העונה השישית ב-19 בדצמבר 2006, העונה השביעית ב-18 בספטמבר 2007, העונה השמינית ב-18 במרץ 2008, העונה התשיעית ב-19 באוגוסט 2008, העונה העשירית ב-17 במרץ 2009 והעונה האחת עשרה ב-13 באוקטובר 2009.
"שידורי קשת" במסגרת ערוץ 2 רכשה את זכויות הפורמט עבור הפקת גרסה ישראלית של הסדרה.
ליאור אשכנזי - שוקי אברהמי (אל באנדי)
דורית בר-אור - מלי אברהמי (פגי באנדי)
נועה וולמן - מיטל אברהמי (קלי באנדי)
אלון סנדלר - אושר אברהמי (באד באנדי)
שלומי קוריאט ותמר קינן - השכנים ערן ואפרת קלדרון (סטיב ומארסי)
אורי פפר - דדי (לוק ונטורה)
18 פרקי העונה הראשונה של הגרסה הישראלית שודרו בשנת 2012, בין החודשים מאי ואוגוסט.
ב-22 בפברואר 2015 חזרה הסדרה לעונה שנייה שכללה 32 פרקים, כשהאחרון שבהם שודר ב-25 באפריל 2017 לאחר חורים גדולים בזמני השידור.
הפרק הראשון של העונה השנייה זכה למדרוג של 15.5% אחוז.
גם העונה השנייה קיבלה ביקורות שליליות.
סך הכול הופקו ושודרו 2 עונות ו-50 פרקים.
בסדרה הסטירית "צפיר הנפש", בכיכובם של טוביה צפיר, מיקי קם ודור צויגנבום, הוצגה פרודיה לסדרה.
בתוכנית "הכתה המעופפת", לרגל ביקורם של דייוויד פאוסטינו וכריסטינה אפלגייט, הוצגה פרודיה שבה הם גילמו את הדמויות שלהם מהסדרה ואת אל ופג גילמו עמוס שוב ומיכל ינאי.
בתוכנית "האוניברסיטה הקטנה" נקראה פינת הניסויים בתוכנית בשם "ניסויים פלוס", בתור פרפרזה לשם הסדרה.
נשאים רב תרופתיים (Multidrug Transporters) הם חלבונים הנמצאים על גבי קרום התא ותפקידם לזהות מגוון רב של חומרים, לקשור אותם באפיניות גבוהה ולהוציא אותם אל מחוץ לתא.
חלק מן החומרים המזוהים על ידי החלבונים הללו הם רעילים, ולכן הוצאתם מאפשרת לתאים לשרוד בסביבה המכילה רעלים.
באופן זה מקנים הנשאים עמידות לתא כנגד רעלים, ביניהם תרופות שונות, כגון: עמידות חיידקים לאנטיביוטיקה ועמידות תאי סרטן לתרופות אנטי-סרטניות.
הוצאת הרעלים או התרופות אל מחוץ לתא מבוססת על ניצול אנרגיה מפירוק ATP או מגרדיאנט של פרוטונים.
הנשאים הרב תרופתיים מתחלקים למשפחות על פי רצף חומצות האמינו שלהם.
משפחה אחת כוללת חלבונים שמבצעים הידרוליזה של ATP ומשתמשים באנרגיה הנוצרת כדי לסלק חומרים רעילים מן התא.
לקבוצה זו משתייך החלבון P-glycoprotein המתבטא בגידולים סרטניים ומקנה להם עמידות כנגד תרופות אנטי סרטניות.
המשפחות האחרות מכילות חלבונים המבצעים שחלוף של סובסטרט רעיל בפרוטון אחד או יותר, והן נבדלות זו מזו הן בגודל החלבונים המשתייכים לכל אחת מהן, והן ברצף חומצות האמינו שלהם.
נָשׂוּא (בלועזית: פּרֵדִיקָט) הוא מונח בתורת התחביר המציין את מעמדו התחבירי של רכיב המשפט, המספר משהו על אודות נושא המשפט, מתאר או מאפיין אותו (בלועזית: סובייקט).
הנשוא הוא לרוב רכיב המשפט המהווה חידוש ("קומנט" או"רימה" לפי גישות הבלשנות החדשה).
זיהויו הרשמי מתבסס על קריטריון צורני:
בדקדוק העברי: הנשוא הוא הפועל.
במשפט פועלי הנשוא הוא הפועל ומשלימיו.
במשפט שמני הנשוא הוא החלק הלא מיודע, או החלק המיודע פחות,
- לעומת הנושא, המיודע יותר.
משפט פועלי: רחל נתנה בשמחה מתנה יקרה ליעקב
הגדרת הנשוא הורחבה מאוד מזו המצומצמת והפשוטה של הדקדוק העברי, בעקבות גישות הבלשנות המשווה והבלשנות הגנרטיבית, המשוות את רוב השפות האנושיות, והרואות בנשוא חלק חשוב ואף עיקרי של המשפט.
בבלשנות המודרנית, הנשוא נתפס כגרעין המשפט כלומר הרכיב אשר "שולט" בשאר חלקי המשפט שהם הרחבותיו: משלימים מושאיים או תיאוריים, ונושא המשפט.
בדומה לנוסחה מתמטית או פעולה מחשבית, הנשוא הוא הפעולה עצמה, ולו "טיעונים" או מקדמים (ארגומנטים) אפשריים: נושא ומושאים.
לדוגמה: נתן (נושא, מושא ישיר, מושא עקיף, [משלימים נוספים..., לוואים נוספים...])
כלומר: האומר את הנשוא (הפועַל) נתן, אומר מי נתן מה למי.
הטיעונים במקרה זה הם: מי - הנושא, מה - המושא הישיר, למי - המושא העקיף.
הנשוא נחשב גם ללב הסמנטי משמעי של המשפט: באסכולות מסוימות של הבלשנות, הוא נתפס כפרדיקט לוגי המקבל ערך-אמת, כלומר קובעים אם הוא נכון או לא (בלוגיקה: "אמת" או "שקר").
כאמור, הדקדוק העברי מגדיר את הפועל כנשואו של המשפט הפועלי:
הבלשנות המודרנית, לעומת זאת, רואה בפועל על משלימיו את הנשוא (בדוגמה לעיל: "אכלה את התפוח").
כאשר הפועל הראשי במשפט משמש כפועל עזר, נהוג לנתח את פועל העזר יחד עם הרחבתו הפעלית כנשוא מורחב.
כך, מבחינים בשני סוגים של נשואים מורחבים:
צירוף מהסוג פועל + שם פועל, כמו: "רצה ללכת".
או צירוף מהסוג פועל + פועל.
צירוף שני פעלים נוטים, אשר הראשון ביניהם משמש פועל עזר אספקטואלי, כמו: "הלך והחריף".
בנוסף, נהוג לנתח ניבים וביטויים מסוימים כנשוא מורחב.
ישנם חוקרים המערערים על קיומו של הנשוא המורחב בעברית החדשה, והם מנתחים את הצירופים הנ"ל בצורה שונה.
במשפט שמני הנשוא מוגדר כחידוש במשפט (קומנט או רימה).
מבחינה תחבירית, הנשוא הוא לרוב הרכיב הבלתי-מיודע במשפט, או השני במידת היידוע שלו (בעוד הנושא הוא הרכיב המיודע).
לעיתים קרובות, כאשר שני רכיבי המשפט מיודעים באותה מידה יבוא הנשוא אחרי אוגד, אשר נועד למנוע דו-משמעות.
הנשוא השמני יכול להיות שם עצם, שם תואר, שם פועל, צירוף יחס או תואר הפועל.
במשפט שמני שבו הנשוא הוא שם עצם, נהוג להבחין בין נשוא מזהה לנשוא משייך.
נשוא מזהה הוא שם עצם המתייחס לאותו רפרנט כמו הנושא.
לדוגמה: "נירה היא מנהלת בית הספר".
התמורה המזהה היא גלגול של הנשוא המזהה: כך לדוגמה, המשפט "נירה, מנהלת בית הספר, יצאה לחופשת לידה" הוא צירוף של המשפט לעיל עם המשפט "נירה יצאה לחופשת לידה".
נשוא משייך מבטא את השייכות של הנושא לקבוצה מסוימת.
לדוגמה: "יוסי ואורי הם שכנים שלי".
התמורה המשייכת היא גלגול של הנשוא המשייך: כך למשל, המשפט "יוסי ואורי, השכנים שלי, לומדים באותה כיתה" הוא צירוף של המשפט לעיל והמשפט "יוסי ואורי לומדים באותה כיתה".
נשורת גרעינית היא אבק המכיל חומר רדיואקטיבי.
נשורת גרעינית נוצרת כתוצר לוואי של פיצוצים גרעיניים (פצצת גרעין), היתוכים גרעיניים (פצצת מימן) וכתוצאה מתקלות בכורים גרעיניים או טיפול רשלני בחומר רדיואקטיבי.
הנשורת הגרעינית פולטת קרינה רדיואקטיבית ומהווה סיכון בריאותי חמור: קרינה בעוצמה גבוהה גורמת למחלת קרינה ובעוצמה נמוכה היא עלולה לגרום למחלת הסרטן, גם שנים רבות לאחר החשיפה אליה.
כמו כן עלולות להיגרם מוטציות גנטיות בבעלי חיים ובבני אדם הנחשפים לקרינה וכך נזק עלול לעבור לדורות הבאים.
אף נשק גרעיני אינו יעיל במאה אחוזים.
חלק מהחומר הבקיע מתאייד כתוצאה מהאנרגיה הנפלטת מתגובת השרשרת ומתפזר לפני שעבר ביקוע.
חומרים אלו מתעבים לחלקיקים מיקרוסקופיים, המהווים את אבק הנשורת.
יעילות הפצצות האטומיות הראשונות לא עלתה על 20% - כלומר, רוב החומר הגרעיני בפצצה התפזר ולא עבר את תגובת השרשרת.
יעילות נשק אטומי מודרני גבוהה הרבה יותר.
יתר על כן, פליטת הנייטרונים בפיצוץ גרעיני הופכת חומרים נפוצים רבים לרדיואקטיביים.
הנשורת הגרעינית מסוכנת באופן משמעותי רק אם הפיצוץ הגרעיני קרוב לפני הקרקע.
בפיצוצים בהם הפצצה אינה מתקרבת לפני הקרקע, כמו שהיה בהפצצת הירושימה ונגסאקי, עוצמת הפיצוץ אמנם חזקה יותר אך כמעט ולא הייתה נשורת.
הנשורת נישאת מעלה עם כדור האש של הפיצוץ הגרעיני, ומתחילה לשקוע לקרקע תוך פחות משעה לכל הפחות, אך למעט פיצוצים הסמוכים לקרקע, שאינם סבירים, עובר פרק זמן של עד 12 שעות עד שהנשורת מגיעה לקרקע.
רוחות עלולות להסיע את הנשורת הרחק ממקום הפיצוץ, אך גם מפזרות אותה על שטח גדול יותר ובכך מפחיתות את פגיעתה הרעה.
פרוטוקולים להישרדות אחרי התקפה גרעינית כוללים, על כן, הוראות לנוע כנגד כיוון הרוח, על מנת לצמצם את זמן החשיפה.
בפיצוצים גרעיניים גדולים מאוד, בני למעלה מעשרה מגאטון, עשויה הרוח ליצור חגורה באורך מאות קילומטרים בה כמות הנשורת קטלנית.
גם משקעים מהווים גורם בעל משקל - ירידת גשם מענן הנושא נשורת או דרך ענן הנושא נשורת מורידה לקרקע תוך פרק זמן קצר חלק ניכר מהנשורת.
בנוסף לנשק גרעיני קיים חשש משימוש בפצצה מלוכלכת: נשק גרעיני שמלכתחילה תוכנן לפיצוץ לא יעיל, כך שזיהום הנשורת יהיה גבוה, או פצצות רגילות שחומר רדיואקטיבי הוסף להן על מנת לפזר כמות גדולה של נשורת.
ייצור נשק מסוג זה אינו דורש ידע טכני מפליג וקיים חשש שארגוני טרור ישתמשו בו למטרות מגה-פיגוע.
כור אטומי מתפקד בתנאים של לחץ גבוה וטמפרטורה גבוהה.
תפעול הכור דורש איזון מתמיד של מהירות תגובת השרשרת כך שהלחץ לא יעלה למידה בה ליבת הכור תתבקע.
במקרים של תקלות שבהן אובדת השליטה, ליבת הכור נחשפת ומתפזרת נשורת.
התקלה החמורה ביותר שהתרחשה בכור גרעיני עד כה, היא אסון צ'רנוביל, בו נהרגו 55 אנשים.
אסון מפורסם נוסף הוא האסון הגרעיני בפוקושימה, יפן בשנת 2011.
פרט לתקלות, קיים גם סיכון כתוצאה מטיפול רשלני בפסולת גרעינית שמקורה בליבת הכור.
רוב המדינות מגבילות מאוד הימצאות פסולת גרעינית בשטחן.
באופן פרדוקסלי, הגבלות אלו גורמות לפינוי הפסולת למדינות עולם שלישי, בהן שלטון החוק חלש והפסולת מטופלת ברשלנות.
מעבדות רפואיות משתמשות בחומרים רדיואקטיביים למטרות שונות, החל בהקרנת גידולים סרטניים וכלה במעקב אחרי חילוף חומרים.
כמויות זעירות של חומרים רדיואקטיביים משמשות בייצור מוצרים רבים - החל במחוגי שעונים וכלה בגלאי עשן.
למרות שהמוצרים עצמם מכילים כמות זניחה, קיים חשש להתנהלות לא זהירה במפעלי הייצור עצמם.
קיימים נהלים קפדניים לטיפול בפסולת ממקורות אלו.
מידת הסיכון בחשיפה לאחר זמן מהאירוע
להבדיל מהדיעה הנפוצה שנשורת גרעינית מרעילה את הסביבה למאות שנים, בפועל רמת הסיכון שבחשיפה יורדת בחדות עם הזמן מאירוע פיזור הנשורת.
אמנם בנשורת קיימים חומרים רדיואקטיביים שנשארים מסוכנים זמן רב, אך שתי סיבות תורמות לכך שהפגיעה מצטמצמת עם הזמן: ראשית, חלק ניכר מחומרי הנשורת הם בעלי זמן מחצית חיים קצר ומתפרקים מהר, ושנית באופן טבעי האבק עובר תהליכי כיסוי וערבוב.
ההמלצה לאנשים באזור פיצוץ גרעיני היא להישאר במקלטים ללא שום גיחה החוצה למשך יומיים או שלושה, להמשיך את השהייה באופן רצוף למשך שבועיים למעט יציאות חפוזות להיפטרות מפסולת הפרשות שנאגרה במקלט, ואחרי שבועיים ניתן לצאת לפרקי זמן של עד ארבע שעות.
יש להקפיד על כיסוי הגוף בזמן היציאה, ויש להתפשט מהביגוד הנגוע בכניסה למקלט.
נשורת שיוצרת קרינה בעוצמה של 1 גריי ומעלה תגרום למחלת קרינה אצל חלק מהנחשפים.
התסמינים הראשונים הם בדרך כלל בחילה והקאה, ולאלה אפשר שיתווספו סחרחורת, שלשול, כאבי ראש וחולשה כללית.
חולף זמן בין החשיפה לנשורת לבין הופעת התסמינים הראשונים, וככל שהחשיפה קטלנית יותר - פרק זמן זה קצר יותר.
למעט פגיעות קשות במיוחד, מגיע שלב רדום לאחר הופעת התסמינים הראשונים.אם החשיפה הייתה גבוהה דיה, יופיעו התסמינים למחלת קרינה בינונית או קשה: נשירת שיער, חום, זיהומים ופצעים שאינם נרפאים בקצב סביר, הקאות דמיות וצואה דמית - ומוות, אם החשיפה הייתה עזה, או שלא ניתן טיפול לחשיפה בינונית.
הגסיסה נמשכת בין מספר ימים לשבועיים, והיא רבת סבל עד שקיימת המלצה רשמית-למחצה להמתת חסד במידה והתסמינים מעידים על פגיעה נטולת סיכוי להחלמה: שלב נשירת השיער החל פחות משבוע לאחר האירוע (תסמינים מוקדמים יותר משותפים עם גורמים אחרים, ולכן אין להסתמך עליהם.
שלשול, למשל, עלול להגרם כתוצאה מהרעלת מזון או אפילו לחץ נפשי.
התסמינים שבאים לאחר השלב הרדום, לעומת זאת, מובהקים למחלת הקרינה).
בדרך כלל סיבת המוות אינה מחלת הקרינה באופן ישיר, אלא דימום שאינו פוסק, או זיהום.
הסיבה לכך היא שהפגיעה הקשה ביותר היא בתאים שמתחלקים לעיתים קרובות - תאי הדם, הכוללים את הטסיות האחראיות לקרישת הדם ותאי הדם הלבנים של מערכת החיסון.
כמו כן יש פגיעה קשה בתאי האפיתל של המעיים, שגם הם מתחלקים לעיתים קרובות.
לאנשים רבים יש רתיעה מטיפול בנפגעי קרינה, למרות שמחלת קרינה אינה מדבקת, למעט אולי דרך קניבליזם בו נאכל בשרו של אדם שספג מנת קרינה גבוהה.
בהירושימה ונגסקי טיפלו רופאים ואחיות ללא הגנה בחולים שספגו מנות קרינה אדירות של 50 גריי ומעלה ללא שום נזק או קיצור בתוחלת חייהם של המטפלים.
הטיפול הבסיסי במחלה כולל ארבעה אמצעים עיקריים בהם ניתן להשתמש כמעט בכל מקום שמצויד לכך.
הטיפול כולל חבישה של פצעים לבלימה של דימום, כדורי יודיד האשלגן (שנקראים בישראל ובמדינות אחרות לוגול), הצפת אנטיביוטיקה ומנוחה מוחלטת.
לטיפול זה מתייחסת הטבלה שמעלה.
בבתי חולים מוסיפים לכך עירוי דם, טיהור מערכת העיכול והשתלת מח עצם.
צעדים אלו משפרים מאוד את סיכויי ההחלמה של נפגעים בפגיעה קשה, מעל 8Gy.
למעשה, נרשמה גם הצלחה בודדת בטיפול בנפגע שספג 55Gy, אך זה מקרה חריג מאוד.
באסון צ'רנוביל החלימו כ-30 אחוזים מהנפגעים פגיעה קשה, וייתכן שניתן היה להציל אף יותר אלמלא הנפגעים סבלו במקביל גם מכוויות קשות ונרחבות.
נשאי גלוקוז (GLUT או משפחת SLC2A) הם חלבונים ממברנליים הנמצאים ברוב תאי היונקים.
משפחה זו אחראית להעברת הקסזות, שהן קבוצה של פחמימות בעלות 6 פחמנים, שהמוכר ביותר בהן הוא הגלוקוז, בין צידי הממברנה הביולוגית.
גלוקוז הוא סובסטרט (מצע) חיוני לחילוף החומרים של רוב התאים.
מכיוון שגלוקוז היא מולקולה פולרית, העברתה דרך הממברנה הביולוגית דורשת חלבוני העברה ספציפיים.
העברה דרך ממברנה עליונה של מעי ותאי האפיתל בכליות תלויה בנוכחות של סימפורטר משני פעיל Na+ /גלוקוז, SGLT2 ,SGLT1 אשר מרכזים את הגלוקוז בתוך התאים תוך שימוש באנרגיה המסופקת על ידי קוטרנספורטר של יוני Na+ במורד הגרדיאנט האלקטרוכימי.
דיפוזיה מקלה מעבר של גלוקוז דרך הממברנה התאית, מזורזת על ידי נשאי גלוקוז אשר שייכים לסופר משפחה של מקלי העברה הכוללים נשאים אורגניים של אניון וקטיון, נשא הקסוזת השמרים, הקסוזת צמח/סימפורטי פרוטון וסוכר בקטריאלי/סימפורטר פרוטון.
תנועת מולקולות על ידי חלבוני נשא גלוקוז מתרחשת באמצעות דיפוזיה מקלה.
זה מאפשר למולקולות עצמאות מבחינת אנרגיה, שלא כמו נשאים אקטיביים אשר לעיתים קרובות דורשים נוכחות של מולקולות ATP ואף עוצרים אם יחס ATP ל-ADP נמוך מדי.
GLUT הם חלבונים אינטגרליים המכילים 12 מבני הליקס הנפרסים על כל הממברנה שבהם הקצוות הטרמינלים קרבוקסילי ואמיני חשופים לצד הציטופלסמתי של הממברנה הפלסמה.
חלבוני GLUT נושאים גלוקוז והקסוזות מאותה משפחה על פי מודל של תצורה משתנה שמנבא שהנשא חושף אתר קשירה לסובסטרט בודד אל פנים וחוץ התא.
קשירה של גלוקוז לאתר אחד מעוררת שינוי מבני ומשחררת גלוקוז לצד השני של הממברנה.
כל איזופורם של נשא גלוקוז ממלא תפקיד מסוים בחילוף החומרים של גלוקוז המוגדר על ידי התצורה של ביטוי רקמות, קינטיקת העברה ובקרה על ביטוי במצבים פיזיולוגיים שונים.
עד עתה 13 איברים מ-GLUT או SLC2 זוהו.
על בסיס זהויות רצפים של משפחת GLUT חולקה לשלושה תת-משפחות.
תת-משפחה I גלוט 1 נשא משולב לתוך התא לגלוקוז וגלקטוז בעזרת מפל הריכוזים של נתרן גלוט 2 נשא פסיבי לגלוקוז גלקטוז ופרוקטוז מן התא לחלל הבין תאי גלוט 3 נשא בעל אפיניות גבוהה להקסוזות שנמצא בעיקר במוח.
גלוט 4 נשא מבוקר על ידי אינסולין בשרירי השלד ובשריר הלב.
תת-משפחה II גלוט 5 נשא במערכת העיכול למעבר פרוקטוז גלוט 7 גלוט 9 גלוט 11 תת-משפחה III גלוט 6 גלוט 8 גלוט 10 גלוט 12 HMIT
רוב התאים אינם מסוגלים לייצר גלוקוז חופשי עקב חוסר בביטוי של גלוקוז – 6 פוספטאזה ויכולים רק לצרוך גלוקוז ולבצע קטבוליזם.
רק תאי הכבד, ובתנאי צום מחמירים תאי מעי וכליות, מסוגלים לייצר גלוקוז עקב הפעלה של תהליך גלוקונאוגנזה וגליקוגנוליזה.
נֶשַאטֶל (צרפתית: Neuchâtel, גרמנית: Neuenburg, נוֹיֶנבּוּרג) הוא אחד הקנטונים של שווייץ, במערב המדינה.
אוכלוסייתו דוברת צרפתית, ומונה כ-176,400 נפשות, נכון ל-2013.
קנטון נשאטל נמצא בצפון-מערב שווייץ, ברכס הרי היורה.
הוא כולל אזור נמוך - בדרום-מזרח הקנטון, לאורך גדותיו של אגם נשאטל, בו נמצאת הבירה נשאטל, ואזור הררי גבוה מצפון-מערב, בו נמצאות הערים לה לוקל ולה שו-דה-פון, העיר הגדולה בקנטון.
הקנטון גובל בצפון-מזרח בקנטון ברן, בדרום-מזרח באגם נשאטל, בדרום-מערב בקנטון וו ובצפון-מערב בחבל פראנש-קונטה שבצרפת.
החלק היחיד של שווייץ של היום שנכנס לקונפדרציה כנסיכות (ב-19 במאי 1815), לנשאטל יש היסטוריה ייחודית.
מקור השם "נשאטל" בשם הלטיני Novum Castellum ("מבצר חדש").
בין המאות ה-11 וה-15 היו העיר נשאטל וסביבתה טריטוריה וסאלית של דוכסות בורגונדיה, ולאחר מכן נסיכות במסגרת האימפריה הרומית הקדושה.
השליט הראשון שלה, רודולף השלישי מבורגונדי, הזכיר את נשאטל בצוואתו בשנת 1032. שושלת אולריך הרוזן מפניס (האסנבורג) השתלטה על העיירה ושטחיה בשנת 1034. השושלת שגשגה וב-1373, כל האדמות כיום שהן חלק מהקנטון השתייכו לרוזן.
בשנת 1405, הערים ברן ונשאטל נכנסו לאיחוד.
אדמות נשאטל עברו לאדוני צרינגן מפרייבורג בשלהי המאה ה-14 בתור ירושה מאליזבת, רוזנת נשאטל חסרת הילדים, לאחייניה, ולאחר מכן ב-1458 למרקיזי זאוזנבורג שהיו שייכים לבית באדן.
היורשת שלהם, יוהנה מהכברג-זאוזנברג (ז'אן דה הוכברג), ובעלה, לואי הראשון ד'אורליאן, דוכס לונגוויל, ירשו אותו בשנת 1504, ולאחר מכן הבית הצרפתי של אורליאן-לונגוויל (ואלואה-דונואי).
לאחר מכן כבשו אותו בני בריתה השווייצרים של נשאטל מ-1512 עד 1529 לפני שהחזירו אותו לרוזנת האלמנה שלו.
המטיף הצרפתי גיום פארל הביא לאזור את תורת הרפורמציה הפרוטסטנטית בשנת 1530, ובעקבות ביטול צו נאנט ב-1685 היגרו לאזור הוגנוטים רבים.
לכן, כאשר בית אורליאן-לונגוויל נכחד עם מותה של מארי ד'אורליאן-לונגוויל ב-1707, נשאטל הייתה פרוטסטנטית, וניסתה להימנע מלעבור תחת שליט קתולי.
היורשת החוקית של ז'אן דה רוטלין הייתה פול דה גונדי, הדוכסית מרץ, שהייתה קתולית.
אנשי נשאטל בחרו את היורשת של הנסיכה מארי מבין חמישה עשר תובעים.
הם רצו שהנסיך החדש שלהם יהיה בראש ובראשונה פרוטסטנטי, וגם שיהיה חזק מספיק כדי להגן על הטריטוריה שלהם אבל יתבסס מספיק רחוק כדי להשאיר אותם לרשותם.
לואי הארבעה עשר, מלך צרפת קידם באופן פעיל את המתיימרים הצרפתים הרבים לתואר, אך אנשי נשאטל העבירו אותם בהחלטה הסופית ב-1708 לטובת המלך הפרוטסטנטי פרידריך הראשון, מלך בפרוסיה, שטען לזכאותו בצורה מסובכת למדי באמצעות בית אורנז'-נסאו, שאפילו לא היו צאצאי ז'אן דה רוטלין.
פרידריך הראשון וממשיכיו שלטו בנסיכות נשאטל באיחוד אישי עם פרוסיה מ-1708 עד 1806 ושוב מ-1814 עד 1857. נפוליאון בונפרטה הדיח את פרידריך וילהלם השלישי, מלך פרוסיה כנסיך נשאטל ומינה במקומו את ראש מטהו לואי-אלכסנדר ברתייה.
החל משנת 1807, הנסיכות סיפקה לגרנד ארמה של נפוליאון גדוד של ריינג'רים.
הסיירים זכו לכינוי קנאריס (כלומר כנריות) בגלל המדים הצהובים שלהם.
לאחר מלחמות השחרור הוחזרה הנסיכות לפרידריך וילהלם השלישי ב-1814. ה-Conseil d'État (מועצת המדינה, כלומר ממשלת נשאטל) פנתה אליו במאי 1814 בבקשה לקבל רשות להקים גדוד מיוחד, Bataillon de Chasseurs, לשירות הוד מלכותו.
פרידריך וילהלם השלישי הקים בפריז ב-19 במאי 1814, על ידי "מסדר הקבינט העליון" שלו (Allerhöchste Cabinets-Ordre, A.C.O.), את Bataillon des Tirailleurs de la Garde בהתאם לאותם עקרונות כמו עם גדוד נשאטל בתוך הגראנד ארמה.
הוועדה ל-Etat של נשאטל הייתה בעלת זכות המינוי לקציני הגדוד.
המפקד היה הקצין היחיד של הגדוד שנבחר על ידי המונרך.
שנה לאחר מכן הוא הסכים לאפשר לנסיכות להצטרף ל, שאז עדיין לא הייתה פדרציה משולבת, אלא קונפדרציה, כחברה מלאה.
כך הפכה נשאטל למונרכיה הראשונה והיחידה שהצטרפה לקנטונים השווייצריים הרפובליקניים לחלוטין.
מצב זה השתנה בשנת 1848 כאשר מהפכה שלווה התרחשה וכוננה רפובליקה, באותה שנה שבה הפכה הקונפדרציה השווייצרית המודרנית לפדרציה.
פרידריך וילהלם הרביעי, מלך פרוסיה לא ויתר מיד, וכמה ניסיונות למהפכה נגדית התרחשו, שהגיעו לשיאם במשבר נשאטל של 1856–1857. ב-1857, פרידריך וילהלם ויתר סופית על תביעת המלוכה על האזור.
נשאטל היה אחד הקנטונים הראשונים בשווייץ שהעניק זכות הצבעה לנשים (1959) וגם שהעניק את זכות ההצבעה לזרים בעלי אשרת שהייה (2002), וכן שהוריד את גיל ההצבעה ל-18.
במועצה המחוקקת של הקנטון יש 115 מושבים שמחולקים בין ששת המחוזות באופן יחסי.
במועצת המדינה (ממשלת הקנטון) יש 5 שרים.
העם גם בוחר את נציגיו לפרלמנט הפדרלי פעם בארבע שנים: חמישה מתוך 200 חברי המועצה הלאומית (הבית התחתון) ושני חברי מועצת הקנטונים (הבית העליון).
האוכלוסייה היא כמעט לחלוטין דוברת הצרפתית.
לאורך ההיסטוריה הקנטון היה מאוד פרוטסטנטי, אך בעשורים האחרונים הייתה אליו נהירה של הגירה קתולית, בעיקר מפורטוגל ומאיטליה.
בשנת 2000, האוכלוסייה התחלקה באופן הדוק בין הפרוטסטנטים (38%) וקתולים (31%).
177,327 תושבים (נכון ל-2014) גרים באופן שווה למדי בעיירות קטנות וכפרים רבים לאורך החוף של אגם נשאטל.
צפיפות האוכלוסייה הממוצעת היא 209 נפשות לקמ"ר.
רבע מהאוכלוסייה הם ממוצא זר.
העיר נשאטל היא העיר הגדולה בקנטון.
בקנטון פועל בית כנסת אחד בעיר לה שו-דה-פון (La Chaux-de-Fonds).
בית הכנסת מארגן פעילויות ללימוד השפה העברית וללימוד תורה ומייבא אוכל כשר ליהודי המקום.
נשות הטייסים היא סדרת אופרת סבון יומית ששודרה בערוץ 10. שודרה לראשונה ב-27 בדצמבר 2009 והסדרה הסתיימה לאחר 2 עונות ו-125 פרקים ב-11 ביולי 2010. העלילה סובבת סביב נשות טייסים, התמודדותן עם המקצוע של בעליהן ועם בעיות נוספות.
את שיר הנושא של הסדרה "לעוף רחוק" שחיברו והלחינו כפיר אפשטיין וטל פורר, שרה הזמרת שירלי נוב.
הסדרה הופקה על ידי אולפני הרצליה כחלק מהמחויבות של ערוץ 10 להפקות מקור.
הסדרה שודרה כסדרה יומית בימי ראשון עד חמישי בשעות הערב.
בערוץ 10 התקבלה ההחלטה על שיבוץ הסדרה בסמוך לשעת שידור של תוכנית האקטואליה היומית "לונדון וקירשנבאום", לקצר אותה ברבע שעה ל-45 דקות.
הסדרה צולמה במרכז הכנסים הבינלאומי במכללה האקדמית אשקלון.
במקור תוכננה הסדרה לכלול 250 פרקים, עם זאת רק לאחר תום שלב הצילומים התברר ליוצרים כי ערוץ 10 אינו מתעתד להזמין פרקים נוספים.
הסדרה היא דרמה יומית המתרחשת מאחורי הקלעים של חייהם האישיים והמשפחתיים של טייסי קרב ובני משפחותיהם, בבסיס סגור של חיל האוויר.
בתוך סביבה מבודדת שקופה למראית עין אך חונקת במהותה מתקיימת קהילה סגורה המשמשת קרקע פורייה לשערוריות, מזימות, שנאות, רומנים ועוד.
התפתחויות סוערות אלו מרכיבות את ליבת העלילה ומספקות הצצה מורכבת לעולם טעון ורגיש.
סגן מאיה לוי (טל טלמון) - מנסה להיות חוקרת אך נכשלת במבחן ולבסוף מוסמכת לעריכת דין.
מכירה את דורון ואיתמר מאז שהם נערים, בעבר הייתה בת זוגו של איתמר אך הוא בגד בה והם נפרדו.
דורון מאוהב בה המון שנים ולא מגלה לה על זה המון זמן.
כשמאיה הגיעה לטייסת היא ואיתמר חזרו ונפרדו שוב בגלל שדורון ורוני שיכרו את איתמר במהלך מסיבה וגרמו למאיה לחשוב שאיתמר בגד בה שוב עם רוני.
בהמשך נהיית בת זוג של דורון ועומדת להתחתן איתו, בסוף הסדרה הייתה צריכה להחליט אם לברוח מיום החתונה שלה עם איתמר או להישאר להתחתן עם דורון.
סגן איתמר גבריאלי (איתמר צור) - טייס שמשמש כמוביל מבנה.
חברו הטוב של דורון ומכיר אותו ואת מאיה מאז שהם נערים, בעבר היה בן זוג של מאיה אך הוא בגד בה והם נפרדו.
היה בן זוג של רוני ושנתיים אחר כך כשמאיה הגיעה לטייסת חזרו ונפרדו שוב בגלל שדורון ורוני שיכרו את איתמר במהלך מסיבה וגרמו למאיה לחשוב שאיתמר בגד בה שוב עם רוני.
בהמשך יוצא עם ירדן ולקראת סוף העונה יוצא לזמן קצר עם קרן, נפרד משתיהן בגלל שהוא עדיין אוהב את מאיה.
בהמשך זיו שולח אותו לרגל בטייסת כדי לדעת מי גונב נשק צבאי מהטייסת.
סגן דורון תבורי (עדו ברטל) - בנו של מפקד הטייסת.
סגן-אלוף זוהר תבורי (נתן רביץ) - מפקד הטייסת.
בסוף הסדרה נכנס לכלא כי גנב נשק והעביר לאנשים שעובדים איתו כדי שיחפשו את אביב בפרו.
רב-סרן אייל סיטון (לירון לבו) - סגן מפקד הטייסת א' (סמ"ט א').
רב-סרן אריק הלר (רון שחר) - סגן מפקד הטייסת ב' (סמ"ט ב').
בעלה של דניאלה ובנה של מרים.
גילת תבורי (גלית גוטמן) - אשתו של זוהר מפקד הטייסת.
המאהבת של יפתח בהמשך נכנסת להריון ממנו.
חברתן הטובה של נעמי ותמי.
נעמי סיטון (יעל גולדמן) - אשתו של סמ"ט א', אייל סיטון.
חברתן הטובה של גילת ותמי, במהלך הסדרה היא ותמי מנהלות בשותפות מכון ספא.
דניאלה הלר (שרי גבעתי) - אשתו של סמ"ט ב', אריק הלר.
בתחילת הסדרה ניהלה רומן עם יובל דרור עד שהפך לבן זוגה של הילי.
סרן יפתח גרינברג (גיא אריאלי) - טייס חדש בטייסת.
בעלה של תמי והמאהב של גילת, יפתח ותמי מנסים המון זמן להביא ילד ולא מצליחים, בהמשך יפתח מנהל רומן עם גילת והיא נכנסת להריון ממנו.
סרן עמית פקר (עומר ברנע) - קצין בטייסת.
הטריד את קרן מינית על בסיס קבוע ובאחד הפרקים שם לה סם אונס במשקה וניסה לאנוס אותה.
תמי גרינברג (נועה מימן) - אשתו של יפתח, והאקסית של אריק, היא עקרה ולא מצליחה להיכנס להיריון, בתחילת הסדרה היא ודניאלה אויבות ואחרי שגילתה על הרומן של יפתח וגילת היא ודניאלה התחברו ודניאלה עזרה לה להחזיר את יפתח.
הילי תבורי (נטע פורת) - הבת של מפקד הטייסת, בת זוגו של יובל בהמשך יוצאת עם דימטרי.
סמל יובל דרור (מייקל לואיס) - משרת ביחידת החילוץ 669. בתחילת הסדרה ניהל רומן עם דניאלה וניסה להיפרד ממנה כמה פעמים לאחר שהכיר והתאהב בהילי, בסופו של דבר הפסיקו את הקשר והוא והילי נהפכו לזוג בהמשך הם נפרדים.
סמל דמיטרי קגן (הנרי דוד) - מתפקד כטכנאי בטייסת, היה בן הזוג של קרן אבל היא נפרדה ממנו לאחר שצילם אותה בחצי עירום עם מדים של טייסת והעלה לאינטרנט עם טשטוש פנים כדי להתקבל למכללה והעלה את זה, והיא עמדה לפני פיטורים מהטייסת, בהמשך יוצא עם הילי.
סגן רוני ברג (ליטל רוזנצוויג) - אחראית על הכלבייה בטייסת, הייתה בת זוג של איתמר לחודשיים לפני שמאיה הגיעה ואחר כך הפרידה ביניהם.
בהמשך היא ודורון מתיידדים והם מנסים להפריד בין איתמר ומאיה, הם שיכרו את איתמר במהלך מסיבה וגרמו למאיה לחשוב שאיתמר בגד בה שוב עם רוני.
סגן קרן אבשלום (אור גרוסמן) - הטייסת היחידה בטייסת, הוטרדה על ידי עמית מהיום שהגיעה לטייסת, הייתה בת הזוג של דימיטרי ובסוף העונה לזמן קצר הייתה בת זוג של איתמר אך הם נפרדים בגלל שאיתמר עדיין אוהב את מאיה.
אביב תבורי - הבן של זוהר וגילת שככל הנראה נפטר במהלך רפטינג בפרו, אח של הילי ודורון, בסוף הסדרה הילי וזוהר גילו שיש סיכוי שהוא חי בגלל שהילי גילתה חלילים שהוא הכין אצל מישהו בפרו.
זוהר גנב נשק מהטייסת ושלח אנשים לחפש את אביב וגילה שהוא חי ומוחזק אצל הכוחות המורדים, בסוף הסדרה זוהר נלקח לכלא אך לא רואים את אביב חוזר.
אורי (דניאל ברונפמן) - מפקדה של מאיה, אינו מחבב אותה ומטיל ספק ביכולתה לפצח את התעלומה סביב זהות הגורם המחבל במטוסים.
אלכס (רומן גרשקוביץ) - הבוס של הילי בבר.
איתן (עמוס שוב) - מרצה בכללה של נעמי, מתאהב בה, בהמשך רוני לומדת אצלו והוא מטריד אותה.
נחשון (אלון פדות) (עונה 1) - הבוס של דמיטרי באגף הטכני, היה אחראי על תקלות במטוסים וניסה לחבל במטוס של אייל לבסוף הוא נעצר.
זיו חוקר (עדי אייזנמן) (עונה 2) - חוקר שושלח את איתמר לרגל בטייסת כדי לדעת מי גונב נשק צבאי מהטייסת.
יהודה (גל לב) (עונה 2) - אחיה של מאיה, עושה המון בלאגן, מתעמת המון עם דורון, בהמשך עובר לגור אצל גילת.
מיקי (שרון צור) (עונה 2) - אחראי על מנוי המשלחת של תמי או דניאלה היו אמורות לנסוע לשם, ניהל רומן עם דניאלה.
הראל (רן בכור) (עונה 2) - מאמן הכושר של דניאלה בהמשך מתנהל בניהם רומן.
רווית (מורן גרוס) (עונה 2) - חברה טובה של דניאלה, עשירה וסנובית.
ענבל (שחר רוזנצוויג) (עונה 2) - חברה טובה של מאיה מהצבא, יצאה עם דורון ובו זמנית יצאה עם עוד בחורים ובעקבות כך הם נפרדו.
ירדן (מיטל פארן) (עונה 2) - מש"קית ת"ש של איתמר בהמשך הם הופכים להיות זוג אך הם נפרדים בגלל שאיתמר עדיין אוהב את מאיה.
עמיחי (ירמי קפלן) (עונה 2) - ידיד של ירדן מהעבר, היה נשוי ואלכוהוליסט והכה את אשתו, ירדן ניסתה לסדר בינו לבין מאיה מבלי ידיעתה של מאיה.
מרים (מירי) הלר (ענת ברזילי) (עונה 2) - אמא של אריק.
ניסתה לשכנע את אריק להיפרד מדניאלה.
נשות הכדורגלנים היא סדרת טלוויזיה בריטית המתמקדת בחייהם של נשות הכדורגלנים בקבוצה בדיונית בשם "ארלס פארק", שלרוב מכונה ה"ספארקס".
איאן ולמסלי נרגש כשמוצע לו תפקיד בתור חלוץ בקבוצת "ארלס פארק".
במקביל אשתו דונה מתחילה בחיפושים אחר בנם שמסרו לאימוץ לפני תשע שנים.
אחותה הבעייתית של דונה, מארי, מגיעה להתארח ומיד גורמת לבעיות כאשר היא שוכבת עם קפטן הקבוצה ג'ייסון טרנר.
שרדונה ליין הדוגמנית המפורסמת מצפה לחתונתה עם בן זוגה קייל פסקו, כדורגלן בקבוצה, למרות הפרעותיה של אימו, ג'קי.
ג'ייסון ואשתו טניה חוששים לעתידם עקב חתימתו של השחקן החדש סלבטורה ביאג'י.
במסיבה שפותחת את עונת המשחק מתעוררת קטטה בין הזוג טרנר לבין פרנק לזלט יו"ר המועדון שבה הוא נפצע קשה ונכנס לתרדמת.
טניה תופסת את ג'ייסון ומארי.
מסיבת הרווקים של קייל נגמרת בתמונות של איאן בעיתון עם שתי חשפניות.
מסיבת הרווקות של שרדונה נגמרת בכך ששני שיכורים גורמים לה לכוויות בגוף.
אימו המאמצת של בנם של דניאל, בנם של איאן ודונה, מספרת להם שהוא נעדר.
שהחדשות על בנו של איאן מגיעות לעיתונים מנהל הקבוצה סטפן האוזר מציע להם לבקש משמורת על הילד.
טניה חווה סיוטים על פרנק ומתחילה להשתמש בקוקאין.
דונה מסלקת את איאן מהבית והוא מתגורר במלון יחד עם סלבטורה והשניים הופכים לחברים טובים.
קייל ושארדונה מתחתנים והיא גוזרת את שיערה לאחר החתונה בהתקף של דיכאון.
ג'ייסון מאיים להתגרש מטניה והיא סוחטת אותו שיישאר.
טניה מתיידדת עם ג'נט דנקלי האחות שמטפלת בפרנק ומשקרת לה בטענה שהיה להם רומן, טניה תופסת את ג'נט מטרידה מינית את פרנק וסוחטת אותה שלא תספר אם היא תשכנע את אשתו ובנו של פרנק שינתקו אותו מהמכונות.
איאן חוזר הביתה ומארח את סלבטורה.
רגע לפני ניתוקו פרנק מתעורר.
ג'ייסון מקבל אזהרה אחרונה מסטפן.
שרדונה מקיימת כתבה לעיתון שמוציא את חייהם הפרטיים שלה ושל קייל בצורה רעה, קייל העצבני יוצא למועדון ומתחיל עם בחורה בשם שיינה.
ג'ייסון שיושב על הספסל בהוראה של סטפן מוצא נחמה בזרועותיה של ג'קי, אמא של קייל.
מארי מנסה להתחיל עם סלבטורה.
פרנק לא זוכר מאורעות ליל התאונה.
שארונה חושבת שהיא בהריון אך קייל מגלה שזו ג'קי לאחר שהודיעו לעיתונות, ג'קי מציע שיאמצו את התינוק.
איאן מתמנה לסגן קפטן אך מבייש את עצמו במשחק הראשון.
ג'ייסון מוצא סוכנת חדשה בשם הייזל ביזלי.
פרנק המשוכנע שטניה והוא ביחד מחזיר את ג'ייסון לקבוצה ונזכר במעלליה של האחות דנקלי.
הולי ביתם של איאן ודונה נחטפת וסלבטורה משלם את הכופר אך היא לא מוחזרת כנקבע.
העונה מסתיימת בכך שפרנק נזכר במה שאירע לו בליל התאונה.
חמישה חודשים חלפו מאז סיום העונה הקודמת והולי עדיין נעדרת.
טניה תובעת את פרנק בטענה שאנס אותה.
ג'קי מוסרת לקייל ושארדונה את התינוק וג'ייסון חושד.
איאן מחזיר את הולי הביתה.
סטפן מודיע לאיאן שהוא ברשימת ההעברה.
שיינה המטרידנית של קייל מתאבדת בבריכה בביתם והמצב מסתבך עד שהייזל מוציאה אותו מזה.
ג'ייסון רוצה תינוק וטניה לא.
איאן מגלה על הרומן של דונה וסלבטורה ומשתכן במלון שם הוא בולע כדורים ואלכוהול.
טניה נעצרת על אחזקת קוקאין.
ג'ייסון וג'קי נחושים להשיג את פאדי התינוק.
איאן עוזב את הקבוצה לתמיד.
טניה שוכבת עם דריוס נער בן 17 והרכש החדש של הקבוצה.
דונה חווה חרטות על קשרה עם סלבטורה וחוזרת לאיאן, במקביל סלבטורה נקלע לזרועותיה של פרדריקה ביתו של סטפן.
ג'ייסון חוטף את פאדי, לאחר מכן הוא מסדר את ההדורים עם קייל.
ג'ייסון וג'קי מגלים שפאדי חולה במחלה נדירה.
טניה וג'ייסון מחליטים לחדש את נדריהם.
דריוס מתאהב בטניה שמעוניינת רק בקיום יחסי מין.
פרנק סוחט את ג'נט דנקלי כדי להשיג הודאה מטניה.
פרדריקה מנסה לגרום לסלבטורה לקנא ומתחילה עם ג'ייסון.
בסוף העונה הטקס של ג'ייסון וטניה נהרס.
סוד מעברה של פרדריקה נחשף.
ג'ייסון משתכר ומישהוא דוחף אותו מהגג.
העונה השלישית נפתחת במותו של ג'ייסון ושל שרדונה שמתה מאנורקסיה, מה שפוגע קשות בקייל.
שלושה שחקנים חדשים חותמים בקבוצה: נואה אלכסנדר, ילד הפלא הארלי לוסון והחלוץ הבינלאומי קונרד גייטס.
טניה נישאת לפרנק אך נמשכת לקונרד.
ג'קי יוצאת עם מנהל הקבוצה החדש רוג'ר ווב.
טניה מתקרבת לקונרד ומעלליו הדו מיניים עם אשתו.
אמבר גייטס ובעלה קונרד חייבים כסף לעבריינים.
חברתו של הארלי, שאנון מגיעה להתגורר איתו בלונדון ולאחר שהיא מגלה כי אינה תואמת לציפיות המקום עוברת ניתוחים פלסטיים.
אמבר מנסה להחיות את הקריירה שלה כשחקנית קולנוע בבוליווד.
קייל ששקע בחובות חוטף מכה ברגל ולא יכול לשחק יותר.
הייזל קונה את הקבוצה וממנה לקייל פיזיותרפיסטית בשם איילין.
פרנק חוטף התקף לב וטניה מתכננת להיפטר ממנו.
קונרד מקבל דרישת כופר על חטיפתה של אמבר, טניה מגלה כי שיקרה ומנסה להוכיח זאת לקונרד.
נואה מתגלה כהומוסקסואל והייזל מנסה להסתיר זאת.
פרנק מת וטניה נהנית מהכסף.
קונרד מגלה לטניה שאמבר בהריון.
רוג'ר מחזיר את קייל לקבוצה אך קייל מתמכר לאיגרוף.
טניה מגלה שקונרד ונואה שכבו.
בסוף העונה טניה מגלה כי פרנק השאיר לה הפתעה לפני מותו, הוא קרע את הקונדומים שלו ולכן היא בהריון.
טניה אומרת לקונרד שהתינוק שלו.
בפתיחת העונה פרנק לוקח את הקבוצה לספרד לחגוג על ניצחונם במשחק החשוב ביותר שהיה להם עד כה.
כולם מעוכבים שם לאחר שאחד מהקבוצה מואשם באונס של בחורה בשם קייטי.
שחקן חדש בקבוצה הוא ברונו מיליגן, נשוי ללוסי ואב לילדה.
נואה מנסה להחביא את נטייתו המינית.
טניה שוכרת את ג'נט דנקלי כדי שתחליף בין התינוק שלה לשל אמבר.
כלבה של אמבר הורג את התינוק שלה והזוג מתאבל בלי לדעת שזהו תינוקה של טניה.
טניה וקונרד שוכרים את ג'נט כמטפלת לטרוי.
טניה מבקשת מאמבר להיות הסנדקית של טרוי בזמן שהיא לא יודעת שאמבר גילתה על החילוף של התינוקות.
שאנון מבקרת את קייטי על מנת לברר מה הסיפור האמיתי שקרה בינה לבין הארלי בספרד.
נואה מצטרף לכנסייה שמבטיחה לרפא את נטייתו והוא יוצא עם בתאני אך חווה ספק ב"החלמתו".
טניה גונבת את ההצגה בפתיחת מועדנו החדש של ברונו בהצגת טבעת הנישואין החדשה שלה אך לאחר שקנרד מגלה בתוצאות ה-DNA כי טרוי הוא בנה של אמבר האירוסין מבוטלים.
הייזל מגלה שאמבר בעלת מניותיה של טניה מה שאומר שהיא עכשיו אחת מבעלות הקבוצה.
רוג'ר מחתים את בנו סאב שחקן רכש חדש.
נואה נקלע לקשיים עם חברתו.
הארלי לא מרוצה שחייו הפרטיים נחשפים בסדרה שמתארת את זוגיותו עם שאנון.
ברונו מתעצבן שהמועדון שלו מקבל ביקורות גרועות.
רוג'ר מעביר את הקבוצה בדיקת סמים וסאב בנו צריך לספק תירוצים להייזל.
קונרד מנסה לחזור לאמבר שמוציאה סינגל.
סאב משתכר ומנסה להתחיל עם ג'קי.
לוסי נפגשת עם ידי מהאינטרנט.
אמבר מנסה להעיף את הייזל מהקבוצה אך ללא הועיל.
סאב מחבל בטקס הנישואין של רוג'ר וג'קי שרואה את רוג'ר נכנס לבורדל ומתנחמת בזרועותיו של סאב.
קונרד אומר לאמבר שנמכר למדריד.
ידידה של לוסי מתגלה כחולה נפש שמנסה להרוג אותה ואת אנג'ליקה יחד איתו.
ברונו שרודף אחרי לוסי חמוש יורה בטעות בקונרד ומסתיר זאת.
אמבר חושדת בברונו על מותו של קונרד.
לוסי מגלה שברונו רק התגרש מאשתו הראשונה ועוזבת אותו ביום חתונתם.
טרמיין גדיגבי שחקן חדש בקבוצה משתחרר מהכלא ומגלה שאורסולה העוזרת האישית של חברתו הדוגמנית, ליברטי בייקר גרה איתם.
אמבר מנסה לשבור את ברונו.
יחסיהם של אורסולה וליברטי מתפרסמים בעיתון.
ברונו מגלה שאמבר ניסתה לשגע אותו.
אמבר שמחפשת נקמה הולכת למסיבה של שאנון וקאלום עם רובה, היא פוגעת ברוג'ר ומעוורת אותו.
טניה טרנר חוזרת ומנסה לזכות בפאולו, בן זוגה של אווה דה וולף.
לאחר שטניה זוכה בפאולו היא עורכת מסיבה.
גארי, יו"ר המועדון החדש מקדם את ברונו ומנסה לאנוס את ג'קי.
קאלום מנסה להתחיל עם טניה ופאולו נתקף קנאה והורס את הבית.
רוג'ר רב עם גארי שגורם למותו.
בסוף הסדרה טניה מגלה שפאולו הוא בנה של אווה.
לאחר שהיא מנסה להשיג כסף היא מנסה לפתות את גארי ששם לה רעל במשקה.
זואי לוקר בתור טניה טרנר.
ג'וליאן טיילפורט בתור ג'קי פסקו ווב.
אליסון ניומן בתור הייזל ביזלי.
גארי לוסי בתור קייל פסקו.
סוזי איימי בתור שרדונה ליין פסקו.
כריסטיאן סולימנו בתור ג'ייסון טרנר.
ג'ון פורגהאם בתור פרנק לזלוט.
ג'ולי לה גראנד בתור ג'נט דנקלי.
(עונות 1-2,4, עברה לנשות הכדורגלנים: אקסטרה טיים)
דניאל סוצמן בתור סלבטורה ביאג'י.
נייתן קונסטנס בתור איאן וולמסלי.
קתרין מונג'אן בתור דונה וולמסלי.
פיליפ ברטרטון בתור סטפן האוזר.
סם גרהאם בתור ארצ'י מלו.
מיכייה דרינג בתור מארי מינסהול.
סטיוארט אנתוני בתור אדם טרנר.
פיטר אש בתור דריוס פריי.
(עונות 2-5, עבר לאקסטרה טיים)
ג'סיקה ברוקס בתור פרדי האוזר.
ליילה רואס – אמבר גייטס (עונות 3–5)
ג'סי בירדסל בתור רוג'ר ווב.
שרה ברנד בתור שאנון דונלי לוסון.
בן פרייס בתור קונרד גייטס.
ג'יימי דייוויס בתור הארלי לוסון.
מרסל מקאלה בתור נואה אלכסנדר.
קרוליין סיזיקי בתור אליין הרדי.
הלן לטהם בתור לוסי מיליגן.
בן ריצ'רדס בתור ברונו מיליגן.
טום סוויר בתור סבסטיאן ווב.
(עונה 4, עבר לאקסטרה טיים)
קרייג גאליבן בתור קאלום ווטסון.
אורסולה ג'יאנשיני בתור אורסולה רוזן.
פינה אורצ'ס בתור ליברטי בייקר.
אנג'לה ריג'ון בתור טרישה ווטסון.
ג'יי רודן בתור פאולו ברדוסה.
צ'וקי וניס בתור טרמיין גדיגבי.
ניקולס בול בתור גארי ראיין.
(עונה 5, עבר לאקסטרה טיים)
פאולה וילקוקס בתור מרגרט לזלט.
לי אן בייקר בתור לארה בייטמן.
צ'אד שפרד בתור רון בייטמן.
קמילה ביפוט בתור בתאני מורטימור.
ג'ואן קולינס בתור אווה דה וולף.
אליין גלובר בתור קטי ג'ונס.
עם הצלחתה של הסדרה נוצרה גם סדרת ספין אוף בשם "נשות הכדורגלנים: אקסטרה טיים" .
הסדרה עלתה לאוויר ב-26 במאי 2005 וסיימה את שידוריה ב-18 במאי 2006 לאחר שתי עונות שכללו 25 פרקים.
במאי 2006 הודיעו המפיקים וערוץ ITV על כך שהסדרה לא תמשיך לעונה נוספת.
הסיבה לביטול נובעת מנתוני הרייטינג שירדו, בעיקר בעונה החמישית, ומהסדרה מלון בבילון ששודרה באותו זמן במקביל בערוץ BBC One וזכתה להצלחה גבוהה יותר.
ביולי 2006 מערכון של "נשות הכדורגלנים" שנקרא "האחרון ביותר, נשות הכדורגלנים" ("The Last Ever, Ever Footballers' Wives") שודר במהלך אירוע ההתרמה "Sport Relief" ב-BBC.
במערכון, שאורכו 6 דקות, הופיעו הדמויות הבולטות מהסדרה ובהן זואי לוקר בתור טניה טרנר וליילה רואז בתור אמבר גייטס לצידו של מנחה המשדר, גרהם נורטון.
נשאר במקום הוא אלבום הסולו השלישי של הזמר יובל בנאי אשר יצא ב-2001.
את רוב שירי האלבום כתב והלחין יובל בנאי והיה גם מפיקו המוזיקלי של האלבום לצד נושי פז.
באלבום לקחו חלק גם לואי להב והמתופף של משינה איגי דיין.
באלבום יש גם גרסת כיסוי לשירה של להקת אחרית הימים "פתחי לי את הדלת", בדואט עם סולן להקת כנסיית השכל יורם חזן.
בלילות של דרום תל אביב (03:44)
נשורת הוא אלבומו הרביעי של הזמר-יוצר הישראלי נעם רותם, שיצא בשנת 2014.
באלבום עוסק רותם בזיכרונות ילדותו בקריית חיים ובביקור חוזר בסביבה.
את יציאת האלבום ליווה קליפ לשיר הנושא "נשורת" שעוצב בדומה לעטיפת האלבום.
נעם רותם - שירה, גיטרות, סינטי, מפוחית, הפקה מוזיקלית
דניאל מאיר - בס, גיטרות, הפקה מוזיקלית
אביחי טוכמן - בס, גיטרות
אדם שפלן - גיטרה בריטון, בס, קולות
חגית מרום - קלידים, פסנתר
רז בורג - תופים, פסנתר, אורגן, סינטי
גיורי פוליטי - כלי הקשה, טמבורין, פעמונים, ויברפון
נשא דופמין (DAT) הוא חלבון המשמש כנשא עבור המוליך העצבי דופמין ומסיר אותו מהסינפסה.
ההעברה הסינפטית מאפשרת לתאי העצב במערכת העצבים לתקשר עם תאים אחרים.
נשא הדופמין מעורב בהפסקת האות של הדופמין במסגרת תהליך זה.
ברוב חלקי המוח, כולל הסטריאטום, נשא הדופמין DAT הוא הגורם העיקרי לפינוי הדופמין מהסינפסה לאחר הפליטה שלו.
בתהליך זה משתתף גם האנזים COMT, שהוא המנגנון החשוב ביותר לפירוק הדופמין בקליפת המוח הקדם-מצחית.
הריכוז של נשא הדופמין יכול להשפיע על אופן פעולתם של קולטני הדופמין D1 ו- D2.
זאת משום ששינויים בביטוי של נשא הדופמין יכולים לשנות באופן דרמטי את משך הזמן והעוצמה של האות הדופמינרגי בקולטנים שלו.
השפעות על פעילות נשא הדופמין
הקוקאין פועל ישירות על קולטני דופמין.
קוקאין הוא אגוניסט דופמינרגי, הפועל על ידי חסימת הנשא לספיגה חוזרת של דופמין חזרה לתא הקדם-סינפטי.
כמו כן, וריאציות גנטיות של הגן DAT מקושרות לשונות בין אישית בזמינות של נשא הדופמין ושל זמינות הדופמין בסטריאטום.
הגן DAT1 מקושר ליכולת הויסות העצמית של האדם.
קיים קשר בין הגן DAT1 לתסמינים של הפרעת קשב.
הוא מקושר להיפראקטיביות ואימפולסיביות, אך לא לפגיעה בתפקודי הקשב.
ליתר דיוק, אלל של הגן DAT1 עם 10 חזרות מקושר לקשיי למידה והפרעת קשב.
לעומתו, אלל של הגן DAT1 עם 9 חזרות, מקושר לגמישות מחשבה.
נשאטל גזַמאקס הוא מועדון כדורגל שווייצרי, מהעיר נשאטל.
המועדון נוסד בשנת 1970 לאחר איחוד בין קנטונל ובין פ.ס.
בשנת זכה המועדון באליפות ובגביע הראשונים שלו, שנה לאחר מכן הם הצליחו להגן על התואר.
בשנת זכה המועדון בגביע השלישי בתולדותיו.
ב-26 בינואר 2012 המועדון פשט את הרגל, ובתחילת עונת חידש את פעילותו בליגה החמישית בשווייץ.
הקבוצה עלתה שתי ליגות בשתי עונות ובעונת עלתה לליגת המשנה השווייצרית.
בעונת סיימה הקבוצה במקום הראשון בליגת המשנה ועלתה לליגת העל השווייצרית.
בעונת 2019/2020 הקבוצה סיימה במקום האחרון בליגה הראשונה וירדה חזרה לליגה השנייה.
נָשׁוּאַה היא עיר במדינת ניו המפשייר בארצות הברית.
במפקד האוכלוסין של שנת 2000 מנתה אוכלוסיית נשואה 86,494 תושבים, והיא העיר השנייה בגודלה בניו המפשייר, אחרי מנצ'סטר.
מבחינה כלכלית שייכת העיר, יחד עם אזור דרום ניו המפשייר, לאזור מטרופולין בוסטון.
נשואה נבחרה פעמיים כעיר ש"הכי טוב לגור בה בארצות הברית" במשאל השנתי של המגזין "Money".
היא העיר היחידה שדורגה במקום הראשון ברשימה זו פעמיים, ב-1987 ו-1997.
נשאטל היא עיר בשווייץ, בירת הקנטון והמחוז בעלי אותו השם.
העיר שוכנת על גדת אגם נשאטל, במדרונם הדרומי של הרי היורה, ממול לרכס האלפים.
העיר תועדה לראשונה בשנת 1011. היא השתייכה עד שנת 1458 למשפחת הרוזנים מנשאטל, אחר כך עברה תחת שלטונה של משפחת אורליאן-לונגוויל עד שנת 1707. בהמשך, עד שנת 1848 נמצאה תחת שלטון מלכי פרוסיה.
במקביל החל משנת 1814 הצטרפה לקונפדרציה השווייצרית כבירת קנטון נשאטל.
כלכלת העיר נקשרה זמן רב לתפקידה המנהלי כעיר החשובה ביותר של האזור ולענף היינות.
במאה ה-18 נכנסה למעגל הסחר הבינלאומי והתחזקו בה תעשיית השעונים ומגזר השירותים.
במהלך המאות 19 ו-20 נבנו בעיר בתי מלון כדי לתמוך בתיירות שידעה תנופה אחרי התפתחות קווי הרכבות.
במאה ה-19 קמו בה מפעלים חשובים כמו בית החרושת לשוקולד "סושרד" (מבוטא: "סוּשאר"), מפעלי הפלדה והמנסרות מרטנה, בתי חרושת לשעונים ולמוצרי טקסטיל בסגנון הודי (אֶנדייאֶן indiennes), ענפים תעשייתיים שנפגעו המהלך הזמן עד לשלהי המאה ה-20.
עם זאת כלכלת העיר התאוששה בימינו הודות לטכנולוגיות החדשניות, מסביב למרכז השווייצרי לאלקטרוניקה ומיקרוטכניקה CSEM ולשלוחה של בית הספר הפוליטכני הפדרלי בלוזאן.
העיר ידועה גם באוניברסיטה שלה, במועדון הכדורגל נשאטל גזסמאקס, במפעלי ההייטק ובאטרקציות התיירותיות שלה – המצודה (bourg) מימי הביניים ואזור המדרחוב שלה ומיקומה על גדת האגם עם מראה הנוף הפנורמי הנשקף אל הרי האלפים.
נשאטל נמנתה עם ארבע הערים שארגנו בשנת 2002 את התערוכה הלאומית השווייצרית Expo 02.
שם העיר תועד לראשונה בצורות לטיניות: Novum Castellum, Novum Castrum, (במאה ה-12) Neocomum (כתיב כנראה שגוי, במאה ה-16) וגרמנו-גאלו-רומאניות – 'Nuefchastel, Neufchastel, Neufchatel לפני שנכתב Neuchâtel באמצע המאה ה-18.
מדובר בצורה טופונימית מימי הביניים המורכבת מיסודות של צרפתית עתיקה nuef, neu(f) « neuf » וchastel « château », כלומר "טירה חדשה" המתייחסת לטירה שנבנתה על צוק בסוף המאה העשירית.
שם התואר מקדים את השם, תופעה הנפוצה בצפונה ובמזרחה של צרפת, וכן בבלגיה ובשווייץ הרומנדית.
כמו במקרים של Neuchâtel-Urtière או Neufchâteau בצפון צרפת ובלגיה, העמדת שם התואר לפני השם משקפת את ההשפעה הגרמנית על הגאלו-רומאנית.
להבדיל, בדרום צרפת פוגשים את הצורות " Castelnau" או Châteauneuf אופייניות לשפת האוק (האוקסיטנית).
בשפה הארפיטנית שם העיר הוא Nôchâhtél והוא נהגה על ידי המקומיים n̩|.|t͡ʃ|a|.|ˈ|t|i.
בפראנש-קונטה קוראים לה Neuchâtel-outre-Joux'' (נשאטל-אוטר-ז'ו) כדי להבדילה מ-Neuchâtel-Urtière
נשאטל שוכנת במערב שווייץ, במרחק 25 ק"מ מעוף צפור מהגבול עם צרפת.
היא נמצאת בחלק הצפוני של הגדה השמאלית של ימת נשאטל.
היא במרחק 40 ק"מ מערבית מברן, 106 ק"מ צפונית-מזרחית מז'נבה ו-74 ק"מ מזרחית מהעיר הצרפתית בזנסון.
היא חלק מהמטרופולין ריין-רון לצד המחוז האירופי התלת-לאומי של בזל, לצד עוד ערים שווייצריות ושמונה ערים צרפתיות.
קומונת נשאטל כוללת את היישובים פזה, קורסל, קורמונדרש, ולאנז'ן, שומון, לה קודר, סרייר ומונרוז.
היא גובלת עם רושפור, מילווין, אוטריב, סן בלז, ואל דה רוז, אנז' וקרסייה.
הוא חצה בעבר את העיר, אולם החל מ-1842 הוסט אל מנהרה.
הוא נשפך לימת נשאטל שהיא האגם הגדול ביותר מבין האגמים שהם שווייצריים בלעדיים.
מקור הסייון הוא בווילייה, אחר כך הוא חוצה את מחוז (région) ואל-דה-רוז ואת קאניון סייון ומגיע לנשאטל מהצפון.
המרכז ההיסטורי של העיר שוכן בגדה הימנית של הנהר.
הנהר אינו עביר לספינות, אולם למשך זמן רב מילא תפקיד חשוב בתעשייה המקומית על ידי אספקת האנרגיה הדרושה לטחנות הקמח של העיר.
נשאטל נמצאת למרגלות הרי היורה (ז'ורא) המורכבים מאבן גיר צהוב, המכונה גם "אבן אוטריב" לפי שם הכפר הסמוך.
אבן זה שימש לבנייה בתקופה הרומאית.
תחתית העיר נבנתה ברובה על חומרים שהופקו תוך כדי מחיקתן של גבעות העיר לצורך הצבת מסילות הברזל וכריית המנהרות המשמשות את התחבורה.
החלק העילי של העיר מכוסה יערות.
לקנטון נשאטל שמור מקום מיוחד בפרהיסטוריה של שווייץ ואף בפרהיסטוריה העולמית.
החל משנת 1854 נתגלו באזור בתי כלונסאות.
בסקירות הארכאולוגיות על גדות האגם נשאטל החשפו לא מעט שרידים של התיישבויות בני אדם מתקופת הברונזה ותקופת הברזל.
חקר הפרהיסטוריה שאב עידוד מפעילותו של חוקר הטבע לואי אגאסי במחצית השנייה של המאה ה-19
בעקבות עבודות ההסדרה של מי האגמים בקרבת הרי היורה ב-1868–1882 יובשו שטחים נרחבים של מישורי הזלנד ("ארץ האגמים") ונחשפו חלקים גדולים מגדות האגמים נשאטל, אגם בייאן ומורא.
הנמכת מפלס האגם נשאטל ב-2.7 מ' חשפה שרידי תרבות בתי כלונסאות מהתקופה הנאוליתית ומתקופת הברונזה.
בשטח העיר נשאטל וסביבתה נחקרו תוך קשיים למשל מאה וחצי כמה אתרים מסוג זה.
רק בשנת 1917 הצליחו רשויות הקנטון והחברה הקנטונית להיסטוריה ולארכאולוגיה לבצע באתר הקרוב לה טן, 8 ק"מ צפונית-מזרחית ממרכז העיר נשאטל, מערך חפירות אמיתי תחת ניהולו של פול ווגא
עם זאת החפירות החשובות ביותר על שפת האגם נשאטל נערכו בעת הסריקות הארכאולוגיות שהקדימו את בניית הכביש המהיר A5, ושגילו בנשאטל/מונרוז אתר התיישבות מהתקופה הפלאוליתית העליונה.
היא מפעילה טרוליבוסים, רכבל ורכבת קלה אל בודרי.
היא משרתת 78,400 אנשים (יותר ממחציתם משתמשת בה על בסיס יומי) ובשנת 2007 הסיעה 17,670,000 נוסעים.
נשואה למאפיה הוא סרט קומדיית פשע משנת 1988 בבימויו של ג'ונתן דמי עם מישל פייפר, מת'יו מודין ודין סטוקוול בתפקידים הראשיים.
דין סטוקוול היה מועמד לפרס אוסקר לשחקן המשנה הטוב ביותר.
מישל פייפר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
אנג'לה דה מרקו (מישל פייפר) נשואה לפרנק "המלפפון" דל מרקו (אלק בולדווין).
פרנק עובד למען הבוס המאפיונר שלו, טוני "טייגר" רוסו (דין סטוקוול) ומבצע עבורו "חיסולים".
אנג'לה אינה מרוצה מעבודתו העבריינית של בעלה למרות העושר שהוא מרעיף עליה ועל בנם.
הוא אינו מוכן לוותר על עבודתו ומעמדו במאפיה אבל עובר את הגבול בכך שהוא מתנה אהבים עם חברתו של הבוס.
טוני מפתיע את שניהם ומחסל אותם.
נערכת להם הלוויה מפוארת ובה משתתף טוני בצער רב ומתחיל להראות עניין באלמנה תוך שהוא משתדל להסתיר זאת מאשתו הדעתנית קוני (מרסדס רוהל).
אנג'לה דוחה אותו, מוכרת את תכולת דירתה, עוברת עם בנה לדירה זולה ומוצאת עבודה כספרית.
אנשי ה-FBI רוצים לתפוס את טוני ולהפליל אותו בעזרת אנג'לה.
הם שולחים שני סוכנים לעקוב אחריה ולצותת לשיחות מדירתה.
הסוכנים הם מייק דאוני (מת'יו מודין) ואד בניטז (אוליבר פלאט).
מייק פוגש את אנג'לה, מציג את עצמו כאחד הדיירים בבניין ושותל מכשירי ציתות בדירתה.
בינתיים מגלה טוני את כתובתה ומגיע לשם.
גם אשתו של טוני מגיעה לשם ומזהירה את אנג'לה שלא תעז לפתח יחסים עם טוני.
בינתיים מתפתח רומן אהבה בין אנג'לה למייק.
אנשי ה-FBI עוצרים את אנג'לה ולוחצים עליה באיומים שתעבוד למענם אחרת יגרמו לכך שתאבד את המשמורת על בנה.
אז היא גם מגלה שמייק הוא סוכן FBI.
אנג'לה משתפת אתם פעולה ומתחילה שוב להיפגש עם טוני ולהרעיף עליו אהבה.
טוני מרוצה ואינו חושד ומזמין אותה להתלוות אליו לכינוס עברייני המאפיה בסוויטה מהודרת במלון במיאמי.
לאותו מקום מגיעים גם מייק עם סוכני FBI וקוני שגילתה שאנג'לה נסעה עם בעלה.
אנג'לה נותנת במתנה לטוני טבעת שבתוכה נמצא מכשיר ציתות.
טוני מגלה שאנג'לה בוגדת בו ושמייק הוא סוכן FBI.
מתפתח עימות וקרב יריות בין המאפיונרים, ה-FBI וקוני.
לבסוף טוני נתפס ונאסר, אנג'לה חוזרת לעבוד במספרה ומספרת את מייק שהתאהב בה.
בפיזיקת החלקיקים, נשאי כוח, הם חלקיקים אשר מאפשרים העברת כוח בין פרמיונים שהם חלקיקי חומר.
לפי המודל הסטנדרטי של פיזיקת החלקיקים, קיימים ביקום ארבעה כוחות יסודיים: הכוח האלקטרומגנטי, הכוח החזק, הכוח החלש וכוח הכבידה, הם פועלים בטווחים שונים ועצמתם שונה.